Tori Vallavalitsus
tori@torivald.ee	Teie: 15.04.2024 nr 6-2.1/1218

Meie: 10.05.2024 nr 4-4/24/1810-4	

Pärnu maakonnaplaneeringuga määratud elektrituulikute arendusalade P9 ja P10 detailplaneeringu ja keskkonnamõju strateegilise hindamise aruande eelnõu kooskõlastamine

Tori Vallavalitsus esitas 15.04.2024 kirjaga nr 6-2.1/1218 Riigi Kaitseinvesteeringute Keskusele kooskõlastamiseks Pärnu maakonnaplaneeringuga määratud elektrituulikute arendusalade P9 ja P10 detailplaneeringu ja keskkonnamõju strateegilise hindamise (edaspidi KSH) aruande eelnõu.

Elektrituulikute arendusalad P9 ja P10 ning kavandatav tuulepark (vajadusel tuulepargid) asuvad osaliselt Tori valla ja osaliselt Põhja-Pärnumaa valla territooriumil.

Detailplaneeringu eesmärk on eelkõige üldplaneeringu elluviimine ja planeeringualale ruumilise terviklahenduse loomine, mis tähendab elektrituulikute ja neid teenindava infrastruktuuri (teed, liinid, alajaamad) asukohtade täpsustamist. Detailplaneering on lähiaastate ehitustegevuse alus.

Kaitseministeerium esitas 08.04.2021 kirjaga nr 12-1/21/920 Tori Vallavalitsusele detailplaneeringu lähteseisukohad, kus on märgitud kõrgusepiirangud elektrituulikute arendusaladele P9 ja P10. Detailplaneeringus on märgitud, et kavandatud elektrituulikute suurim lubatud kõrgus on 250 m. See ületab 08.04.2021 kirjas väljatoodud lubatud maksimaalseid kõrguseid. See on välja toodud ka KSH aruandes punktis 4.12.1: „P10 ala maapinna kõrgus on 27 abs m, lubatud tuulikute kõrgus alas on kirja alusel 236 m ning P9 ala maapinna kõrgus on 32 abs m, lubatud tuulikute kõrgus maapinnast 230 m.“ KSH aruande samas punktis on märgitud ka, et alates 2025 rakendatakse täiendavalt kompensatsioonimeetmeid ning riigikaitselased kõrguspiirangud võivad ka antud alal täiendavalt väheneda. See on korrektne. Kaitseministeerium ja Riigi Kaitseinvesteeringute Keskus lähtuvad kompensatsioonimeetmete rakendamise kavast, mille järgi muuhulgas kõrguspiirangud 2025. aastast Pärnu maakonnaplaneeringuga määratud elektrituulikute arendusaladel P9 ja P10 kaovad.

Riigi Kaitseinvesteeringute Keskus kooskõlastab Vabariigi Valitsuse 17.12.2015 määruse nr 133: „Planeeringute koostamisel koostöö tegemise kord ja planeeringute kooskõlastamise alused“ § 3 punkti 101 alusel Pärnu maakonnaplaneeringuga määratud elektrituulikute arendusalade P9 ja P10 detailplaneeringu ja keskkonnamõju strateegilise hindamise aruande eelnõu tingimusel, et detailplaneeringusse lisatakse säte, et planeeringus toodud elektrituulikuid on võimalik planeeringualadele rajada alates 2025. aastast, mil rakenduvad Mandri-Eesti kompensatsioonimeetmed. Varasemalt tuleb lähtuda Kaitseministeeriumi 08.04.2021 kirjas nr 12-1/21/920 märgitud piirangutega.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee